Christopher Brinchmann

Christopher Brinchmann (født 1. april 1864 på Leka, død 26. februar 1940 i Oslo) var en norsk arkivar, historiker og redaktør.

 Liv 
Brinchmann tok examen artium i 1882 og studerte språkvitenskap og historie ved universitetet. I 1889 tok han filologisk embetseksamen. Etter studiene arbeidet han som skribent og kritiker. Han var litteraturanmelder i Dagbladet fra 1889 til 1896, men måtte slutte etter press fra Bjørnstjerne Bjørnson.Norsk biografisk leksikon, 1. utg. 1893–95 var han medarbeider i bladet Kringsjaa, og han var dets redaktør 1898–1907. Fra 1908 var han fast medarbeider i Aftenposten.

Brinchmann ble ansatt ved Riksarkivet i 1895, arkivar og fullmektig året etter. I perioden 1921-22 var han statsarkivar i Oslo, og fra 1922 førstearkivar i Riksarkivet. Fra 1905 var han ansvarlig for utgivelsen av de senere bindene av Diplomatarium Norvegicum. Han utga flere bøker, blant annet Nationalforskeren P. A. Munch (1910), Statsraad Niels Aalls Erindringer (1911), Norske konge-sigiller og andre fyrste-sigiller fra middelalderen,  og sammen med stiftsarkivar Anders Daae utga han jubileumsverket Norges Storting 1814–1914 (1914–15). Han var også medarbeider af Hvem er hvem? (1912).

 Verker 
 Diplomatarium Norvegicum : Oldbreve til Kundskab om Norges indre og ydre Forhold, Sprog, Slægter, Sæder, Lovgivning og Rettergang i Middelalderen (1907-1913) 
 National-forskeren P. A. Munch : hans liv og virke (1910)
 Norges Storting 1814-1914 : en illustreret beretning om Stortingets tilblivelse, utvikling og arbeide gjennem hundreaaret (1914)
 Norske konge-sigiller og andre fyrste-sigiller fra middelalderen (1924)
 Norges arkivsaker i Danmark : populær fremstilling av utleveringerne 1820-1851 (1927)

 Referanser 

 Kilder 
 Salmonsens konversationsleksikon, Anden Udgave'', bind IV, s. 12. København: J. H. Schultz, 1916.
 Christopher Brinchmann i Store norske leksikon.
 Eksterne lenker 



Kategori:Norske statsarkivarer
Kategori:Norske redaktører
Kategori:Norske historikere
Kategori:Norske litteraturhistorikere og litteraturkritikere
Kategori:Personer fra Leka kommune